नई दिल्ली : सुप्रीम कोर्ट के कोलेजियम ने बुधवार को उत्तराखंड उच्च न्यायालय के मुख्य न्यायाधीश जस्टिस केएम जोसेफ के मामले में अपना फैसला आगे के लिए टाल दिया। सुप्रीम कोर्ट के पांच वरिष्ठ न्यायाधीशों की समिति (कोलेजियम) ने जस्टिस जोसेफ को पदोन्नति देकर शीर्ष न्यायालय में न्यायाधीश बनाए जाने की सिफारिश पर बैठक की और अपना फैसला सुरक्षित रख लिया। कोलेजियम ने न्यायमूर्ति जोसेफ को पदोन्नति देकर सुप्रीम कोर्ट में जज बनाने और वरिष्ठ वकील इन्दु मल्होत्रा को न्यायाधीश बनाने की सिफारिश की थी।